kardosdrur/scandi-wiki huggingface dataset:
Natura 2000-område nr. 160 Nordlige del af Sorø Sønderskov

Natura 2000-område nr. 160 Nordlige del af Sorø Sønderskov  er et Natura 2000-område der består af habitatområde  nr. H141  og  har et areal på  81 hektar.  Hovedparten  af området er privatejet fredskov.  Natura 2000-området ligger   i Vandområdedistrikt II Sjælland  i vandplanomåde 2.5 Smålandsfarvandet  i Sorø Kommune.

Områdebeskrivelse
Området udgøres af skovområdet tæt på Sorø by i den nordlige del af Sorø Sønderskov. 
Skoven er domineret af løvskov i varierende alder. Området er gennemskåret af Flommen - en
skoveng, der ikke er inkluderet i Natura 2000-området. 
Udpegningen til Natura 2000-område er på baggrund af at den er levested for den sjældne bille
eremit, som lever i gamle, delvist hule træer med solbeskinnede trækroner og stammer. Eremit er
en prioriteret art i EU, dvs. at Danmark har et særligt ansvar for at beskytte denne art.

I den sydlige del af Natura 2000-området findes et større område med den prioriterede skovnaturtype, elle- og askeskov.
Desuden er der arealer med bøg på muld og ege-blandskov.

Området er, sammen med Flommen, omfattet af en  127 hektar stor naturfredning fra 1952.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Naturplanen 
 Basisanalysen 2016-21       
Natura 2000-planer
EU-habitatområder i Danmark

Fredede arealer i Danmark

Lokaliteter i Sorø Kommune
Nordisk Tidsskrift for Kriminalvidenskab

Nordisk Tidsskrift for Kriminalvidenskab (NTfK) er et videnskabeligt tidsskrift der udgiver artikler om kriminologiske eller strafferetlige emner. Artikler i tidsskriftet er skrevet på dansk, svensk, norsk eller eventuelt engelsk.

Tidsskriftet blev udgivet første gang i 1913 som Nordisk Tidsskrift for Strafferet (NTfS). Anledningen for tidsskriftets oprettelse var nedlægningen af Nordisk Tidsskrift for Fængselsvæsen og praktisk Strafferet (NTfF) året før pga. manglende finansiering, men tidsskriftet var ikke en decideret fortsættelse af NTfF, og dækkede også en bredere vifte af emner. I 1949 fik tidsskriftet dets nuværende navn "som et udtrykkeligt signal om, at indholdet ikke tilsigtedes at være snævert juridisk, men også spændte over penologi, kriminologi og kriminalpolitik", hvilket allerede til dels var afspejlet i tidsskriftets indhold.

Tidsskriftet udgives af De Nordiske Kriminalistforeninger og hovedredaktøren er Anette Storgaard. Tidsskriftet har siden årgang 108 været open access, og alle artikler fra årgang 36-40 og 45 og frem er frit tilgængelige på tidsskrift.dk.

Henvisninger 

Tidsskrifter fra Danmark
Ojców Nationalpark

Ojców Nationalpark () er en nationalpark i Powiat Kraków, Lillepolens Voivodeship i det sydlige Polen, etableret i 1956. Det har sit navn fra landsbyen Ojców, hvor den også har sit hovedkvarter. Komponisten Chopin besøgte Ojców i 1829.

Det er Polens mindste nationalpark med et oprindeligt areal på 14,40 km², siden udvidet til 21,46 km². Af dette område 15,28 km² er skovklædt og 2,51 km² er strengt beskyttet. Parken ligger 16 kilometer nord for Kraków, i Kraków-Częstochowa Jura.

Geografi 
Parken er karakteriseret af grundfjeld afbrudt af karstområder, og to floder (Prądnik og Sąspówka) hvis dale indeholder talrige kalkstens klipper, kløfter og over 400 huler. Den største af disse, Łokieteks hule (siges at have beskyttet kong Władysław I Łokietek, som den er opkaldt efter), er 320 meter dyb. Området er også kendt for sine klippeformationer, hvor den mest berømte er Maczuga Herkulesa (eller Hercules Køllen), en 25 meter høj kalkstensøjle.

Ojcowski Park har en høj biodiveristet: over 5.500 arter bor i parken, heriblandt 4600 arter af insekter (inklusive 1700 biller og 1075 sommerfugle) og 135 fugle . Pattedyr inkluderer bæver, grævling, lækat og 15 arter af flagermus, hvoraf mange ligger i dvale i parkens huler om vinteren.

Vandløb 
Vandløbene udviklede sig i slutningen af tertiærperioden til sin nuværende form som et resultat af dybt erosion. Det vigtigste vandløb er Pradnik. Dens biflod i parken er Saspowka. Vandløbene forsynes med vand fra ca. 20 kilder i karst-revner, kaldet "wywierzyska" (stigende kilder).

Menneskelig beboelse og kultur 
Den tidligste bosættelse i området daterer sig til ældste stenalder for cirka 120.000 år siden. Ojców- regionen er rig på flint, der tiltrak de tidlige mennesker.

Parken indeholder adskillige slotte, herunder et ødelagt gotisk slot ved Ojców og et bedre bevaret renæssanceslot ved Pieskowa Skała, begge på turistruten Ørnereden . Der er to museer i parken, professor Władyslaw Szafer-museet (opkaldt efter den første person, der talte for oprettelsen af en nationalpark i Ojców-området) og en afdeling af den Krakow-baserede National Art Collection, der ligger i Pieskowa Skała slottet.

Galleri

Kilder og henvisninger 

 Bestyrelsen for polske nationalparker
 Ojcowski National Park ved polske nationalparker af Zbigniew Zwolińsky
 Officiel hjemmeside Internetarkiv
 Turistinformation i Ojcow National Park

Nationalparker i Polen
IUCN Kategori II
Arteria facialis

Arteria facialis er en arterie på ansigtet som udspringer fra arteria carotis externa lige efter arteria lingualis. Sammen med sine grene forsyner den superficielle del af ansigtet.

Struktur 
Arteria facialis udspringer tæt efter arteria lingualis, fra arteria carotis externa inde i trigonum caroticum. Herfra slynger den sig opad og medialt, men dykker hurtigt nedad omkring ramus mandibulae for at forløbe kort inde i eller langs med den nedre pol af glandula submandibularis. Den løber så langs med undersiden af underkæben indtil omkring den anteriore afgrænsing af musculus masseter, hvor den får et pludseligt lodret forløb opad mod øjet.

Allerede ved dens udspring fra carotis externa har arteria facialis på halsen sin første afgrening, arteria palatina ascendens. Ved dens bratte vending lodretad mod øjet, fortsætter en lille afgrening langs den originale kurs langs underkæben: arteria submentalis. Facialis afgiver også to grene på vej opad mod øjet, en til hver læbe: arteria labialis inferior til underlæben og arteria labialis superior til overlæben. Til sidst ender facialis' forløb omkring bunden af næsen, hvor den overgår til arteria angularis og det komplekse anastomose netværk omkring øjnene.

Klinisk betydning 
Pulseren af arteria facialis kan palperes langs den bagerste del af underkæbens underside og kan dermed bruges til pulsmåling.

Referencer 

Arterier
Hovedets anatomi
Arrenæs

Arrenæs  er en på 860 hektar stor halvø der fra sydvest går ud i Arresø i Halsnæs Kommune på Nordsjælland.   Arrenæs har en smuk og varieret natur med mange seværdigheder. Ved bunden af bugten mod vest ligger ruinen af det tidligere Dronningholm Slot fra Valdemarstiden.

Hvis man medregner de to statsskove – Sonnerup Skov og Auderød Skov hører  lidt under halvdelen af næssets samlede areal på 860 ha under staten.

De første områder  blev fredet i 1945, og mellem 1967 og 1976 begyndte staten at opkøbe arealer på Arrenæs,  i alt otte landejendomme på totalt 254 hektar, for at undgå at næsset blev bygget til med sommerhuse. Danmarks Naturfredningsforening foreslog i oktober 2020 at hele halvøen blev   fredet.

Kilder og henvisninger

Halvøer i Danmark
Lokaliteter i Halsnæs Kommune
Fredede arealer i Danmark
Brabantse Pijl 2021

Brabantse Pijl 2021 var den 61. udgave af det belgiske cykelløb Brabantse Pijl. Det godt 200 km lange linjeløb havde 2.135 højdemeter, og blev kørt den 14. april 2021 med start i Leuven og mål i Overijse i Flandern. Løbet var en del af UCI ProSeries 2021.

Britiske Tom Pidcock fra  vandt løbet foran belgiske Wout van Aert fra . Italienske Matteo Trentin fra  endte på tredjepladsen.

Resultat

Hold og ryttere

Danske ryttere 

* DNF = gennemførte ikke

Se også 
 Brabantse Pijl for kvinder 2021

Referencer

Eksterne henvisninger
 
 

2021
UCI ProSeries 2021
Maren Lundby

Maren Olstad Lundby (født 7. september 1994 i Gjøvik) er en norsk skihopper.

Karriere 
Som 14-årig blev Lundby valgt til at deltage i VM i nordiske discipliner 2009, hvor skihop for kvinder var på programmet for første gang. Lundbys deltagelse blev historisk, da hun med start nummer 1 lavede det første spring nogensinde som kvinde ved VM.

Lundby deltog første gang de olympiske vinterlege i Vinter-OL 2014 i Sotji, hvor hun stillede op i hop fra lille bakke og blev nummer otte. Ved vinter-OL 2018 i Pyeongchang var hun storfavorit efter at have vundet syv ud af de seneste ti World Cup-løb, og hun førte efter første runde med 2,2 point. I afgørende runde sprang hun dagens længste spring med 110 m, og hun vandt konkurrencen med 264,6 point, tolv point foran Katharina Althaus på andenpladsen og 20,8 point foran japanske Sara Takanashi, der fik bronze.

Hun har også vundet flere VM-medaljer: Ved VM i 2015 i Falun var hun med til at vinde sølv i holdkonkurrencen for blandede hold, i 2019 i Seefeld vandt hun guld på lille bakke samt bronze i holdkonkurrence for både kvinder og blandede hold. I 2021 i Oberstdorf vandt hun guld i hop fra stor bakke, sølv på lille bakke og for blandede hold, mens hun fik bronze i kvindernes holdkonkurrence.

World Cup-oversigt 
 62 podieplaceringer, 30 sejre

Sammenlagte placeringer i World Cup'en

Referencer

Eksterne henvisninger 
 
 

Skihoppere fra Norge
Personer fra Vestre Toten
Skihop under vinter-OL 2018
Medaljevindere ved vinter-OL 2018
Deltagere for Norge ved vinter-OL 2014
Deltagere for Norge ved vinter-OL 2018
Olympiske mestre fra Norge
Åsmund Kåresson

Åsmund Kåresson, Asmundr Kara sunn, var en runerister i Uppland i Sverige. Hans aktivitet med centrum omkring Uppsala varede fra omkring 1020 til midten af 1000-tallet. Hans arbejdsområde strakte sig fra Gävleområdet i nord og ned til Stockholmsområdet i syd.

Hans introduktion af den upplandske runestensstil var som kunstart banebrydende, og udførtes med en dygtig elegance, godt tilpasset efter stenens form og med en kunstnerisk sikkerhed, der overgik de fleste af hans efterfølgere. Cirka tyve ristninger er signeret af Åsmund Kåresson, og mindst lige så mange usignerede kan tilskrives ham.

En teori er, at han er samme person som den engelske præst Osmundus som nævnes af Adam af Bremen. Teorien betragtes dog som dårligt underbygget.

Nyere studier af sproget og ristningsteknikken på Åsmunds sten tyder på, at han voksede op i det der i dag er Medelpad, flyttede til Uppland og var lærling i Gästrikland, inden han sidenhen arbejdede som selvstændig mester.

Billedgalleri

Referencer

Litteratur 
 Språktidningen nr. 4/2008: Åsmund hämtade trenden från norr.
 

Svenskere i 1000-tallet
Runeristere
Anthony Fauci

Anthony Stephen Fauci (født 24. december 1940 i Brooklyn, New York) er en amerikansk læge og immunolog. Han arbejder for National Institutes of Health i USA og leder af National Institute of Allergy and Infectious Diseases (NIAID) ved National Institutes of Health (NIH).

Fauci er blevet kaldt "landets førende ekspert inden for infektionssygdomme".  Han er medlem af White House Coronavirus Task Force i Det Hvide Hus under coronaviruspandemien i 2019-2020.

Referencer

Eksterne henvisninger

 Anthony Fauci (Q573246) hos Scholia.toolforge.org – 'visual scholarly profiles' med Wikidata, (about) 
 Q&A, interview med Fauci om han liv og karriere 18. januar 2015, C-SPAN (Cable-Satellite Public Affairs Network)

Læger fra USA
Immunologer
Personer fra New York City
Amerikanere i 1900-tallet
Amerikanere i 2000-tallet
COVID-19
Emil Nørgaard Munk

Emil Nørgaard Munk (født 1985 i Aarhus) er en dansk dokumentarfilminstruktør. 

Har en kandidat i Filmvidenskab og visuel antropologi fra Københavns Universitet. Han er desuden Berlinale Talents alumne fra 2020 og alumne fra IDFAcademy i 2022.

Hans film befinder sig i krydsfeltet imellem etnografi og hybriddokumentar. Hans første midtlænge-film Gushegu Exile, havde premiere på CPH:DOX 2018, og vandt senere prisen for bedste dokumentarfilm på EKO International Film Festival i Nigeria.

I 2020 var han igen aktuel på CPH:DOX med filmen Forestillinger om min far.

Hans film Dengang Danmark lukkede ned var nomineret til en Robertpris i 2021 for bedste korte dokumentarfilm. 

Ved Robertuddelingen i 2022 var han igen nomineret i samme kategori. Denne gang for filmen Forestillinger om min far.

Emil Nørgaard Munk modtog i 2021 Statens Kunstfonds arbejdslegat.

Filmografi 
How to Understand a Maqam (2023)
Dengang Danmark lukkede ned (2020)
Forestillinger om min far (2020)
Heritage (2019)
Gushegu Exile (Heksene fra Gushegu) (2018)

Eksterne henvisninger 
 

Filminstruktører fra Danmark
Sally Le Page

Sally Le Page er en britisk evolutionsbiolog og videnskabsformidler. Hun er bedst kendt for at lave videoer med videnskabsindhold på YouTube, både på hendes egen kanal og i samarbejde med andre som bl.a. General Electric og Rooster Teeth.

Hun gik på King's High i Warwick. Hun begyndte at studere biologi på University of Oxford 2010 og blev bachelor i 2013. Hun afsluttede sin Ph.d. fra University of Oxford om seksuel udvælgelse i 2019.

I 2013 vandt Le Page The Guardian og Oxford University Press Very Short Film-konkurrence. Hun var videnskabskorrespondent på Rooster Teeth. Hun vandt Science slam i Oxford i 2013.

Referencer

Eksterne henvisninger 

Biologer fra Storbritannien
Youtubere fra England
Strandpille

Strandpille eller rauk er navnet på en søjleformet erosionsrest ved kysten. Strandpiller opstår, når relativt blødere klipper på en kyst eroderer. Dette geologiske fænomen er især kendt fra øerne Gotland og Fårø, hvor strandpiller eller rauker ofte forekommer i grupper. Fra Bornholm kendes flere klipperester som f.eks. de karakteristiske Løvehovederne neden for Hammershus. Men de findes f.eks. også i det nordvestlige Skåne ved Hovs Haller. Vestkystens sidste strandpille (Skarreklit) stod ved Bulbjerg, indtil den i 1978 gav efter for havet og styrtede sammen. Strandpiller er også kendt som rauker. Ordet rauk er gutnisk, afledt af oldnordisk hraukr.

Langs kyster med landhævning kan den højeste forekomst af strandpiller benyttes til bestemmelse af et tidligere havniveau.

Eksterne henvisninger

Noter 

Kyst- og havlandskabsformer
Geologi
Kraków-Częstochowa Jura

Kraków-Częstochowa Jura også kendt som det Polske jurahøjland eller Polske Jura (), er en del af Jura-bjergene i det sydlige Polen, der strækker sig mellem byerne Kraków, Częstochowa og Wieluń . Den polske Jura grænser op til det Lillepolske Højland mod nord og øst, foden af de Vestlige Karpater mod syd og det Schlesiske Højland mod vest.

De polske Jura består af et kuperet landskab med kalksten fra juratiden, klipper, dale og store kalkstensformationer med omkring 220 huler. Højlandet udviklede sig siden den palæogene periode, under klimatiske forhold der ændrede sig betydeligt. Dens hovedkomponent er et peneplant område, med klipper og stenmasser, der modstod erosion, genereret som hårdere sten på senjuraopbygning omgivet af mindre modstandsdygtig kalksten i samme alder. De polske Jurabjerge besøges af omkring 400.000 mennesker om året. En del af det ligger i Ojców Nationalpark, den mindste af Polens tyve nationalparker, der er blandt de mest attraktive rekreative områder i landet.

Flora og fauna 

Jurashøjlandet i Kraków-Częstochowa består af et rigt økosystem, hvor helt modsatte planter sameksisterer inden for den samme tidsramme, dels på grund af det unikke mikroklima og også på grund af, at hele højlandet er omgivet af urskov. Plante- og dyreliv er meget biodiverse med over 1.600 plantearter og 5.500 dyrearter. Disse omfatter 4.600 arter af insekter, herunder 1.700 biller og 1.075 sommerfugle og 135 fugle. Pattedyr omfatter bæver, grævling, hermelin og 15 arter af flagermus, hvoraf mange går i dvale i parkens huler om vinteren.

Højlandets klima adskiller sig markant fra det omkringliggende område. Sne dækker området i 80 dage om året, og regntiden varer fra april til september. Årlig nedbør varierer mellem 650–700 mm, højere end i omgivende regioner, er median temperatur lavere fra 0,5 til 1,0° C. Gennemsnitstemperaturen er 19° C om sommeren og -3° C om vinteren.

Der er en række floder, der stammer fra Kraków-Częstochowa Højlandet, blandt dem Warta, Biała Przemsza, Pilica, Dłubnia, Szreniawa, Prądnik, Wiercica og Rudawa.

Bortset fra en mangfoldighed af plante- og dyrearter kan man finde et unikt kulturlandskab med arkæologiske genstande og relikvier fra gamle bebyggelser med en enorm samling af artefakter. Den tidligste bosættelse i området dateres til den ældste stenalder for cirka 12.000 år siden. Regionen er rig på flint, der tiltrak tidlige mennesker.

Kilder og henvisninger 

Lillepolen
Bjerge og bakker i Polen
Ærø Flyveplads

Ærø Flyveplads  er en flyveplads, etableret 1960, beliggende på Ærø bestående af én landingsbane på 789 meter. Den ejes og drives af Ærø Kommune.

Starling Air flyver to daglige afgange mellem Ærø og Roskilde Lufthavn, over Sydfyns Flyveplads på Tåsinge og Ringsted Flyveplads

Referencer

Eksterne henvisninger 
 Starling Air
 Information om pladsen på Ærø Turist- og Erhvervsforenings webside 

Flyveplads
Lufthavne i Danmark
Industrial Dance

Industrial Dance (også kendt som Electronic Body Music, Aggrepo og EBM) er et udtryk som først blev brugt af Kraftwerk i de senere 1970'er, men mere populært af EBM-pionerer Front 242 i 1980'erne for at beskrive deres lyd, hvilket var mere beatkørt og melodisk end det som var typisk for industriel musik på tidspunktet. Industrial Dance er karakteriseret ved gentagne (eller dansebare) rytmer og uforvrænget vokaler. Selvom Industrial Dance er taget i betragtning som mere tilgængelig og dansegulv-venligt, holder det stadig med de eksperimentelle og tematiske kvaliteter af industriel musik.

Referencer 

Musikgenrer
Progressive psytrance

Progressive psytrance (også kendt som Minimal psytrance, Progpsy, Psyprog og Psygressive) er en stilart fra elektronisk musik som kom til verden i de tidligere 2000'er. I modsætning til de fleste psytrance-stilarter, har denne musik en renere produktion og langsommere tempo-rækkevidde. Progressive psytrance arver indflydelser fra minimal techno, techhouse, deephouse og 90'er-tidligere 00'er progressiv house. Tidligere værker var mørkere og ned-strippet, mens i midt 00'erne fremad, blev musikken lysere og mere atmosfærisk. Pionerer omfatter Atmos, Cosma, FREq, Neelix, Ovnimoon, Son Kite, Tegma, Ticon og Vibrasphere.

Mange psytrance-kunstnere og journalister kalder denne stilart ganske enkelt 'progressiv trance', selvom det ikke er den samme genre.

Referencer 

Musikgenrer
Bjergsted

Bjergsted er en landsby med ca. 160 indbyggere, beliggende ca. 4 kilometer vest for Jyderup og ca. 12 kilometer øst for Kalundborg. Byen ligger i Kalundborg Kommune i Region Sjælland. Bebyggelsen ligger umiddelbart sydøst for en rundkørsel mellem Primærrute 23 og Bjergsted Byvej.

I den sydlige del af landsbyen ligger Bjergsted Kirke med en tilhørende kirkegård ved en udtørret sø og omgivet af Bjergsted Bakker. Den hvidkalkede kirkes skib og kor stammer muligvis fra 1100-tallet, mens våbenhus, tårn og kapel er kommet til i senmiddelalderen. Indvendigt er kirken præget af en restaurering i 1950, hvor den blandt andet fik et nyt alterbord. De ældste dele af den nu reducerede prædikestol stammer dog fra 1600-tallet. Desuden er der en romansk døbefont i granit. Orglet er til gengæld fra 1989. Kirken tilhørte tidligere Bjergsted Sogn, der imidlertid indgik i Bregninge-Bjergsted-Alleshave Sogn 1. januar 2020.

Ved kommunalreformen i 1970 indgik den hidtidige Bregninge-Bjergsted Kommune sammen med tre andre sognekommuner i Bjergsted Kommune, idet rådhuset dog lå i Svebølle. Ved strukturreformen i 2007 blev Bjergsted indlemmet i Kalundborg Kommune.

Referencer

Eksterne henvisninger 
 Bjergsted på Arkiv.dk
  Bjærgsted Sogn J. P. Traps  Kongeriget Danmark  3. Udgave 2. Bind p. 494

Byer i Kalundborg Kommune
Therese Johaug

Therese Johaug (født 25. juni 1988 i Røros) er en norsk skiløper, der konkurrerer i langrend.

Hun deltog i to olympiske vinterlege. I Vancouver 2010 blev hun nummer syv på 30 km og nummer seks på 15 km skiatlon, mens hun var med på det norske kvindehold i 4×5 km stafet, hvor hun sammen med Vibeke Skofterud, Kristin Størmer Steira og Marit Bjørgen vandt guld.

Ved vinter-OL 2014 i Sotji vandt hun bronze på 10 km efter polakken Justyna Kowalczyk og svenskeren Charlotte Kalla, mens hun på 30 km vandt sølv i en ren norsk medaljetriumf, hvor Bjørgen vandt guld og Steira vandt bronze. Hun blev desuden nummer fire i 15 km skiatlon, mens hun var med på det norske hold, der endte på en skuffende femteplads i 4×5 km stafet.

Hun har vundet i alt nitten medaljer ved VM i nordiske discipliner mellem 2007 og 2021.

I februar 2017 testede hun positivt for et steroid i en antidopingtest og blev suspenderet i 18 måneder, hvorved hun ikke kom med til vinter-OL 2018 i Pyeongchang.

Ved Vinter-OL 2022 i Beijing blev hun igen olympisk mester i konkurrencerne; 15 kilometer skiathlon og 10 kilometer klassisk.

Kilder

Eksterne henvisninger 

 

Langrendsløbere fra Norge
Deltagere for Norge ved vinter-OL 2010
Deltagere for Norge ved vinter-OL 2014
Deltagere for Norge ved vinter-OL 2022
Medaljevindere ved vinter-OL 2010
Medaljevindere ved vinter-OL 2014
Medaljevindere ved vinter-OL 2022
Langrendsløbere ved vinter-OL 2010
Langrendsløbere ved vinter-OL 2014
Langrendsløbere ved vinter-OL 2022
Olympiske medaljevindere i langrend
Olympiske mestre fra Norge
Olympiske sølvmedaljevindere fra Norge
Olympiske bronzemedaljevindere fra Norge
Nordmænd i 1900-tallet
Nordmænd i 2000-tallet
Heidi Weng

Heidi Weng  (født 20. juli 1991 i Ytre-Enebakk, Enebakk, Viken) er en norsk skiløber, der er femdobbelt verdensmester, har vundet bronzemedalje ved de olympiske lege i 2014 i skiatlon, to gange Tour de Ski-vinder i den samlede stilling (2016/17 og 2017/18), vinder af Tour de Ski 2016/2017, Tour de Ski 2017/2018. Hun er en alsidig skiløber, der med succes konkurrerer i langdistance- og sprintløb.

Eksterne henvisninger 

 

Skiløbere fra Norge
Medaljevindere ved vinter-OL 2014
Langrendsløbere ved vinter-OL 2014
Langrendsløbere ved vinter-OL 2018
Medaljevindere ved vinter-OL 2018
Deltagere for Norge ved vinter-OL 2014
Deltagere for Norge ved vinter-OL 2018
Olympiske bronzemedaljevindere fra Norge
Frovin Sieg

Frovin Sieg (født 23. juli 1924 i Aasted på Salling, død 5. december 2003) var en dansk maskinarbejder og møntsamler som var kendt for at udgive Sieg's møntkatalog. Sieg var udlært maskinarbejder og arbejdede i Norge og Grønland. I 1968 udgav han første gang Sieg's møntkatalog og flyttede til den nedlagte Ulbjerg Skole i Ulbjerg hvor han sammen med sin kone Birgit Sieg drev en virksomhed. Foruden at udgive møntkataloger producerede de også mapper og møntalbum for møntsamlere. Sieg opfandt og konstruerede selv maskinerne til at lave møntmapper. Han stoppede med at udgive kataloget i 1990, og rettighederne blev senere solgt til Pilegaard i Aalborg.

Sieg flyttede i 1999 til Møldrup hvor han boede til sin død i 2003. Sieg var gift med Birgit Sieg (1938-2010), og parret havde en datter.

Sieg var initiativtager til Lokal Historisk Arkiv i Ulbjerg.

Referencer

Eksterne henvisninger 
 Artikler om Sieg på Sundsøre Lokalhistoriske Arkiv.

Numismatikere fra Danmark
Faglitterære forfattere fra Danmark